มีเพศสัมพันธ์ก่อนประจำเดือนมา1 คืน แต่ไม่ได้สวมถุงยางอนามัย และกินยาคุมแบบปกติ 28 เม็ดอยู่ค่ะ ต้องกินยาคุมฉุกเฉินไหมค่ะ จะมีโอกาสในการตั้งครรภ์ไหมค่ะ
สวัสดีค่ะ การมีเพศสัมพันธ์โดยไม่ได้สวมถุงยางอนามัยนั้นมีโอกาสตั้งครรภ์ได้ค่อนข้างสูง แต่หากในระหว่างนั้นมีการรับประทานยาคุมแบบ 28 เม็ดติดต่อกันต่อเนื่องจนหมดแผง โอกาสตั้งครรภ์ก็มีน้อยกว่า 1%ค่ะ ไม่มีความจำเป็นต้องใช้ยาคุมฉุกเฉินอีก จะใช้ก็ต่อเมื่อกินยาไม่สม่ำเสมอหรือขาดยาเกินกว่า 3 วันติดต่อกันขึ้นไปในแผง หรือหยุดกินยาแผงนั้นๆกะทันหันโดยยังกินไม่ครบแผง เป็นต้นโดยยาคุมแบบรายเดือน 28 เม็ดนั้น เมื่อกินครบ 21 เม็ดแรกที่มีฮอร์โมน จะมีประจำเดือนมาในช่วง 7 เม็ดแป้งค่ะ และพอครบกิน 28 เม็ดก็ให้กินยาคุมแผงต่อไปเลยทันที